CELEX: 62013CN0399
Language: et
Date: 2013-07-11 00:00:00
Title: Kohtuasi C-399/13 P: Stichting Corporate Europe Observatory 11. juulil 2013 esitatud apellatsioonkaebus Üldkohtu (kaheksas koda) 7. juuni 2013 . aasta otsuse peale kohtuasjas T-93/11: Stichting Corporate Europe Observatory versus Euroopa Komisjon

21.9.2013   
            
            
               ET
            
            
               Euroopa Liidu Teataja
            
            
               C 274/13
            
         Stichting Corporate Europe Observatory 11. juulil 2013 esitatud apellatsioonkaebus Üldkohtu (kaheksas koda) 7. juuni 2013. aasta otsuse peale kohtuasjas T-93/11: Stichting Corporate Europe Observatory versus Euroopa Komisjon
   (Kohtuasi C-399/13 P)
   2013/C 274/21
   Kohtumenetluse keel: inglise
   
      Pooled
   
   
      Apellant: Stichting Corporate Europe Observatory (esindaja: solicitor S. Crosby)
   
      Teised menetlusosalised: Euroopa Komisjon, Saksamaa Liitvabariik
   
      Apellandi nõuded
   
   
               —
            
            
               rahuldada apellatsioonkaebus, tühistada Üldkohtu 7. juuni 2013. aasta otsus ja komisjoni 6. detsembri 2010. aasta otsus;
            
         
               —
            
            
               mõista käesoleva apellatsioonkaebuse ja Üldkohtule esitatud tühistamishagiga seotud apellandi kulud välja komisjonilt.
            
         
      Väited ja peamised argumendid
   
   Apellant väidab, et Üldkohus on õigusnorme kolmel viisil rikkunud.
   
               1.
            
            
               Õigusnorme on rikutud sellega, et kohus leidis, et kaubanduse peadirektoraadi „Vademecum on access to documents” (dokumentidega tutvumise käsiraamat) ei olnud suunatud asutuseväliste tagajärgede tekitamisele;
            
         
               2.
            
            
               Õigusnorme on rikutud sellega, et kohus jättis kõrvale eelduse, et dokumendid on mõeldud näitamiseks suurele hulgale isikutele;
            
         
               3.
            
            
               Õigusnorme on rikutud sellega, et kohus leidis, et antud juhul ei ole toimunud konfidentsiaalsusest vaikimisi loobumist.